Albatros Apartment Unit 7 | LekkeSlaap
Albatros Unit 7 is 'n selfsorgwoonstel in Lambertsbaai, 'n vissersdorpie aan die Weskus sowat 2 en 'n half ure se ry van Kaapstad af. Die woonstel is een van 7 ander eenhede.
Die woonstel is op die eerste verdieping en bied slaapplek vir 5 of 6 gaste in 2 slaapkamers. Die hoofslaapkamer het 'n see-uitsig, 'n koninggrootte-bed en 'n en suite-badkamer met 'n bad. Die ander slaapkamer het 3 enkelbeddens en die ander badkamer het 'n stort.
Die kombuis is volledig toegerus vir selfsorg en beskik oor 'n mikrogolfoond, stoof, oond, en 'n yskas met 'n vrieskas. Die sitkamer bied 'n see-uitisg en het gemaklike sitplek en 'n TV met sekere plaaslike kanale. Daar is 'n privaat balkon met braaigeriewe en 'n see-uitsig.
Albatros Unit 7 front na die see en is net 'n klein entjie se stap van die strand, plaaslike winkels en restaurante af.